# Firdausi Qadri

Firdausi Qadri, nascuda a Bangladesh el 31 de març de 1951, és una immunòloga bengalí especialista en les malalties infeccioses. Actualment treballa com a directora del Centre for Diarrheal Disease and Research de Bangladesh per a la investigació sobre les malalties diarrèiques.

## Biografia
### Educació

Qadri cursà el batxillerat l'any 1975 i la seva llicenciatura en bioquímica i biologia molecular a la Universitat de Dhaka, a Bangladesh, l'any 1977. L'any 1980 obtingué el doctorat en bioquímica i immunologia a la Universitat de Liverpool, al Regne Unit. Efectuà les seves investigacions postdoctorals en immunologia al Centre internacional per a la recerca sobre les malalties diarreiques de Bangladesh.

### Carrera

El 1998, Qadri es va incorporar a aquest centre com a científica associada. Actualment és científica principal i directora del Centre for Vaccine Science al Centre international per la recerca sobre les malalties diarreiques (icddr, b). Ha treballat més de 25 anys en el desenvolupament de vacunes contra el còlera i té experiència en altres malalties infeccioses com l'ETEC (Escherichia coli Enterotoxigénica), el tifus, l'Helicobacter pylori, el rotavirus, etc. És presidenta de l’Institut per al desenvolupament d’iniciatives científiques i sanitàries.

## Investigacions

Qadri ha concentrat les seves investigacions en les malalties entèriques, en particular en l'àmbit de la immunologia, de la genòmica, de la tecnologia i del diagnòstic proteòmic i desenvolupament de vacunes. S'ha dedicat a introduir una nova vacuna oral contra el còlera a Bangladesh, que substitueixi Dukoral, que resulta massa cara per als pobres i poc rendible com a eina de salut pública. Va demostrar l'eficàcia de la vacuna Shanchol a la població massiva de les zones de Dhaka i després va treballar per adoptar-la com a eina d'intervenció de salut pública a Bangladesh, incloent-hi els refugiats Rohingya. També es va centrar a estudiar la resposta immune en persones infectades amb Helicobacter pylori a Bangladesh i les respostes en pacients amb febre tifoide, així com en els vacunats.

## Distincions i guardons

* 2005: Medalla d'or de l'Acadèmia de les Ciències del Bangladesh.
* 2012: Gran premi de la Fundació Christophe i Rodolphe Mérieux. Aquest premi li permet la creació de l'Institut per al desenvolupament de les iniciatives científiques i sanitàries (ideSHi) l'any 2014
* 2013: Premi CNR Rao de la World Academy of Ciències.
* 2014: membre d'un grup de reflexió de l'Organització de les Nacions Unides sobre els aspectes organitzatius i operatius d'un projecte de banca de tecnologies i de mecanisme de suport a la ciència, la tecnologia i la innovació dedicat als països menys avançats.
* 2020: Premi L'Oréal-Unesco per a les dones i la ciència «pels seus treballs excepcionals en la comprensió i la prevenció de les malalties infeccioses en els nens dels països en vies de desenvolupament, per a la posada en marxa d'un diagnòstic precoç i d'una campanya de vacunació amb impacte sobre la salut mundial».
És igualment membre fundadora del Consell consultiu de la Societat de microbiologia de Bangladesh, ambaixadora internacional de la Societat americana de microbiologia per a Bangladesh i membre de l'Acadèmia de les Ciències de Bangladesh des de 2008.

## Referències

* 1 2 3 «WHO | Dr Firdausi Qadri». World Health Organization. [Consulta: 14 febrer 2021].
* 1 2 «Dr. Firdausi Qadri». Bangladesh Academy of Sciences. Arxivat de l'original el 2015-06-10. [Consulta: 14 febrer 2021].
* ↑ «Firdausi Qadri» (en francès). Institut de France. Grands Prix des Fondations, 21-04-2015. [Consulta: 4 març 2020].
* ↑ «Dr. Firdausi Qadri». Institute for Developing Science and Health Initiatives. [Consulta: 16 juliol 2019].
* ↑ «Bangladeshi immunologist Firdausi Qadri awarded the C.N.R. Rao Prize» (en anglès). EurekAlert!. [Consulta: 4 març 2020].
* ↑ Raymond Hutubessy; Radboud J. Duintjer Tebbens; Rita Reyburn; Ahmed M. Khatib «Costs of Illness Due to Cholera, Costs of Immunization and Cost-Effectiveness of an Oral Cholera Mass Vaccination Campaign in Zanzibar» (en anglès). PLOS Neglected Tropical Diseases, 6, 10, 04-10-2012, pàg. e1844. DOI: 10.1371/journal.pntd.0001844. ISSN: 1935-2735. PMC: 3464297. PMID: 23056660.
* ↑ Qadri; Clemens; Sarker; Islam «The impact and cost-effectiveness of controlling cholera through the use of oral cholera vaccines in urban Bangladesh: A disease modeling and economic analysis» (en anglès). PLOS Neglected Tropical Diseases, 12, 10, 09-10-2018, pàg. e0006652. DOI: 10.1371/journal.pntd.0006652. ISSN: 1935-2735. PMC: 6177119. PMID: 30300420.
* ↑ John D. Clemens; Poonam Khetrapal Singh; G. Balakrish Nair; Md Taufiqul Islam «Emergency deployment of oral cholera vaccine for the Rohingya in Bangladesh» (en anglès). The Lancet, 391, 10133, 12-05-2018, pàg. 1877–1879. DOI: 10.1016/S0140-6736(18)30993-0. ISSN: 0140-6736. PMID: 29781432.
* ↑ Firdausi Qadri; Thomas F. Wierzba; Mohammad Ali; Fahima Chowdhury «Efficacy of a Single-Dose, Inactivated Oral Cholera Vaccine in Bangladesh» (en anglès). New England Journal of Medicine, 374, 18, 04-05-2016, pàg. 1723–1732. DOI: 10.1056/nejmoa1510330. PMID: 27144848.
* ↑ Khan; Khan; Rahman; Siddique «Organization and implementation of an oral cholera vaccination campaign in an endemic urban setting in Dhaka, Bangladesh». Global Health Action, 12, 1, 01-01-2019, pàg. 1574544. DOI: 10.1080/16549716.2019.1574544. ISSN: 1654-9716. PMC: 6383613. PMID: 30764750.
* ↑ «Dr Firdausi Qadri» (en anglès). OMS. [Consulta: 11 març 2020].
* ↑ «Academy Gold Medal Award». Bangladesh Academy of Sciences. Arxivat de l'original el 2015-09-26. [Consulta: 16 juliol 2019].
* ↑ «Institut de France's Christophe Mérieux Prize» (en francès). Mérieux Foundation, 17-09-2013. [Consulta: 16 juliol 2019].
* ↑ «About Us». Institute for Developing Science and Health Initiatives. Arxivat de l'original el 2019-07-16. [Consulta: 16 juliol 2019].
* ↑ «Bangladeshi immunologist wins the C.N.R. Rao Prize». The World Academy of Sciences. Arxivat de l'original el 2013-10-05.
* ↑ «Bangladeshi scientist Qadri named member of high-level UN panel» (en anglès). The daily star, 27-11-2014. [Consulta: 4 març 2020].
* ↑ «Le Prix international L’Oréal-UNESCO pour les femmes et la science distingue cinq chercheuses dans les sciences de la vie» (en francès). UNESCO, 11-02-2020. [Consulta: 4 març 2020].
* ↑ «Board of Advisory». Bangladesh Society of Microbiologists. [Consulta: 16 juliol 2019].
* ↑ «Contact The ASM International Ambassador in Your Country!». American Society for Microbiology. Arxivat de l'original el 2013-11-05.

## Enllaços externs

* Pàgina del lloc icddr, b